Николай Лилиев
Лежа в безлюдните пустини…

chitanka.info

Лежа в безлюдните пустини

на свойта мразна самота,

край мене слънцето ще мине,

като загубена мечта.

Ръце простирам и не зная

кого с любов да призова,

над мене ужасът витае

на непромълвени слова.

Безумно вихърът ме брули,

и в скръбний блясък на нощта

пред мене скоро ще отбрули

безшумно своя лик смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.